**Studieorlovsprojekt: Amerikansk homiletik**

**Formålet med projektet**

er at søge praktisk og implementerbar viden om amerikansk homiletisk praksis, da amerikanske prædikanter kan noget som ingen europæiske præster kan: De kan – ved at anvende en billedrigdom i deres prædikener – formidle det kristne budskab på en måde, så kirkegængerne forlader kirken i godt humør og er i stand til – selv år efter – at genfortælle prædikenen.

**Metode:**

Studieorloven faldt naturligt i 2 dele – en teoretisk hjemme ved computer og skrivebord, og praktiske fieldstudies i amerikanske kirker, som blev suppleret med fagrelaterede interviews med amerikanske prædikanter.

**Teori:** De første to måneder læses fagbøger om amerikansk homiletik, herunder lærerbøger i faget fra amerikanske Divinity Schools.

Jeg fik også mulighed for at deltage et par dage i en homiletisk masterclass på Københavns Universitet med Professor, Dr. Charles Campell, Duke Divinity School.

Herudover kunne jeg livestreame amerikanske mesterprædikanter om søndagen, og bruge mandagen på at gennemse podcastede prædikener, og således undersøge sammenhængen imellem den homiletisk teori og hvorledes den tager sig ud i praksis.

Under studieorlovens første del (2 mdr.) skulle rejsen planlægges, der skulle søges fonde etc.

NB! Det er svært at få rejselegater fra ikke-kirkelige fonde. Jeg var heldig at få en god hjælp til rejsen fra Kompetencefonden. Mit menighedsråd betalte min flybillet

**Fieldstudies:** Jeg besøgte mange kirke og deltog i mange forskellige gudstjenester i løbet af mine små 3 uger i Californien. Udfordringen var denne: at alle kirker holder gudstjenester om søndagen, og kunsten bestod så i at pakke søndagene med tilpas mange gudstjenester, og så have aftaler med forskellige præster i løbet af ugens hverdage. Hverdagsgudstjenester er relativt sjældne i Californien, da mange bor langt væk fra deres kirker, og transport tager tid. Jeg fik besøgt: Messiah Lutheren Church, Yorba Linda, LA, Den Danske Kirke i LA , Mosaic Church, LA deltog i et vækkelsesmøde i Stables Center med Joel Osteen (og ca. 18.000 billetløsende deltagere), LA, Glide Church, SF, Saint John Coltrane African Orthodox Church, SF, Calvary Presbyterian, SF, Saddleback Church på Angel Stadium, Friends Church, YL, LA, og endeligt Mosaic endnu en gang. Chrystal Cathedral var desværre under ombygning og solgt til den katolske kirke, og forventes at genåbne i gennemrestaureret form og under navnet Christ Cathedral. er man i området må man ikke snyde sig selv for at besøge denne fantastiske kirkebygning!

**Litteratur:**

Wilson: The four pages of the sermon, Tennessee, 1999 - anbefales

Long: The witness of Preaching, Kentucky, 2005, - anbefales

Craddock: As one without authority, Missouri, 2001- anbefales

Buttrick: Homiletic Moves and Structures, - anbefales

Herudover:

Allen, McClure & Allen Jr: Under the Oak Tree, Oregon, 2013,

McClure: Mashup religion, Texas, 2011,

**Gode websites**

til at livestreame prædikener/se podcastede prædikener/læse prædikener:

<http://calvarydc.org/> - Calvary Baptist Church, DC

<http://abyssinian.org/> - Abyssinian Baptist Church, NY

<http://www.theriversidechurchny.org/> - Riverside Church, NY

<http://hmbcdetroit.org/> - Hartform Memorial, MI

<http://www.friendschurchyl.com> - Friends Church, CA

<http://www.messiahyl.com/> - Messiah Lutheren , CA

<http://mosaic.org/> - Mosaic Church, CA

<http://saddleback.com/> - Saddlebach Church, CA

**Netværk:**

Noget kunne ikke planlægges hjemmefra, da ideer bliver delt, projektet knopskyder, og jeg var LYKKELIG for at jeg ikke havde kone eller familie med, da mine planer hele tiden ændrede sig, som muligheder dukkede op undervejs.

Den danske præst i LA, Anne-Grethe, var mig YDERST hjælpsom i planlægningsfasen. TAK! – A-G!

Den Danske Kirke i LA att.: Anne-Grethe

Messias Church att.: Bob Mooney

Saddleback Church – att.: Rick Warren

Friends Church att.: Matthew Cork

Mosaic Church att: Erwin McManus

Glide Church att: Dr. Karen Oliveto

Calvary Presbyterian att: Rev. John Weems

**Artikel**

En egentlig artikel har jeg ikke skrevet, men – jeg vedhæfter den kortfattede redegørelse, som jeg sendte til Biskoppen over Københavns Stift ved orlovsperiodens udløb. Jeg har delt læringspunkter fra mine studier på provstikonventet, i samtale med biskoppen, jeg skal holde et overtegnet folkeligt foredrag i vores lokale sognegård om ’indtryk og læringspunkter’ om få uger, og herudover er der allemulige henvendelser fra lokaleforeninger.

**Ønsker:**

Jeg ville synes, at det kunne være sjovt, at få lov til at dele mine indhøstede erfaringer med studerende på pastoralseminariet.

For amerikansk homiletik er ’kirker, der virker’. - og så ville jeg have ønsket, at jeg havde lavet dette studium 10 år før!!

Herudover ville jeg ønske, at den Amerikanske Homiletik Festival i Kbh under ledelse af Charlotte Ellermann måtte fortsætte sit virke, da det simpelthen er et skud energi ind i den pastorale virkelighed, år efter år. Jeg har deltaget i årevis, og vil også gøre det fremover. Jeg kan ikke anbefale det nok!! Det er SÅ inspirerende!

**Perspektiver:**

Efter ca. 15 år som præst har det været helt eventyrligt givende at beskæftige sig med emnet.

Jeg har fået en ny energi, og jeg oplever selv, at jeg er blevet en markant bedre prædikant.

Jeg oplever gudstjenesten, som langt mere energisk, grund-positiv, og – som en ritualiseret inkarnation at ’det glædelige budskab’.

Menigheden har responderet meget positivt på de få, mindre ændringer i højmessens form, som vi har indført.

Mvh/jens, [jbp@km.dk](mailto:jbp@km.dk)